# 8 класс

Дарган мезла дарсла план

Дарсла тема: «Предложениела ца журала членти»



# «МикIхIила лицейла» учительница-

# Арсланбекова РайхIянат ХIясбулаевна

# 8 класс

**Дарсла тема:** Предложениела ца журала членти.

**Дарсла мурад:** ДурхIни ца журала члентачил тянишбарни.

**Дарсла чебаъла ваях**I: таблица.

**Дарсла башри.**

**I. Класс дарсличи хIядурбарни.**

**II. Хъули хIянчи ахтардибарни.**

Дарган мезлизир предложениелизир чум бекI член лера? Сегъунти сари илди? КIиибил даражала чум член лера? Дурая илди.

 Подлежащее или селис бикIара? Се иргъахъу подлежащеели? Сегъунти суалтас жаваб луга? ИмцIаливан сегъунти гъайла бутIнани иргъахъу подлежащее?

(Учительли дурхIнази сказуемое, объект, аги-кьяйда, дополнение се сарил гьарбиу)

Ил замана 2 дурхIяли доскаличир разборти диру.

Аршикьянала, тукенчилис, адамдеш- девла бутIни хIясибли разбор барес.

ГIялини - морфологический разбор барес.

**III. Сагаси дарс бурни**

**Дарсла тема:** Предложениела ца журала членти.

Ца журала - цагъунти, мешути.

1. Лебли саби ца узира рузира

2. Ругерти учидикиб, ахъдиуб, гъумличи чярхIдухъун ва дегъуб.

3. Герасимли кабиркуси Мумула хIинцIиръала ва шинна чябхъла хIергъиб.

4. Нушала анхълизир хIунтIенаби, хьанцIаби, духъутIаби вавни лер.

5. Дагра ишбархIира ургьули тIашхIебизур.

1. Лебли саби ца узира рузира

2. Ругерти учидикиб, ахъдиуб, гъумличи чярхIдухъун ва дегъуб.

3. Герасимли кабиркуси Мумула ***хIинцIиръал*а** ва шинна чябхъла хIергъиб.

4. Нушала анхълизир хIунтIенаби, хьанцIаби, духъутIаби вавни лер.

5. Дагра ишбархIира ургьули тIашхIебизур.

Ишара: Хъалила ца гIямзилаб мегьла халаси печь алки саби.

Мегьла- селизибад барибсил.

Халаси- размер.

(СекIал декIар-декIарти шалубачибад баянбирули дакIибти определениеби – неоднородные определения)

Мегьла халаси- ца журала членти ахIен.

-Юх, ГIялини ил секIал хIебариб, хIебариб.

(ХIебариб, хIебариб- ца журала член ахIен, кIина тикрарбиубси дев, мягIна цIакьбиахъес)

**IV. Параграфличил тянишбарни.**

§ 33 - белчIес.

**V. Сагаси дарс кагахъни.**

1. ХIянчи 93 устно. (ГIяякьакьаличила бурес, 1919 дусла 24 ибил августличиб бетаурси дергъличила. Илдачила микIхIентани делкIунти жузачила. «Даргала нарт» И. Байгишиев. «И вся долина превратилась в обнаженный кинжал» Б. Арсланбеков)
2. ХIянчи 94 белкIес
3. Ца журала членти даргес:

Унзализи кьутIбикIар,

Улкьайлизи вякьбикIар,

Дурав тIашизурсила

КьапIаличи хъямбашар (дягI)

Уктемси, азадси ва хамси чIака дубурла чебкад арцурлири.

**VI. Обобщение.**

Селичил тянишдиубра нуша ишбархIи? Селис сарра нуша ца журала членти или дикIути? Предложениела чиди членти ца журала диэс дирара? Сегъунти дугьби ца журалайзи халдарес хIейрара?

ИшбархIи нуша тянишдиубра ца журала члентачил, сегъунти предложениела членти ца журала диэс дирарал, сегъунти дугьби ца журала члентази халдарес асухIебирарал. ГIергъити дурсрачир хIушала ца журала члентачила багьудлуми имцIадирар. ХIушани баладая илди сегъунти союзуначил дилгьутил ва сегъунти ишараби кадалтутил.

**VII. ДурхIни, даргала алфавитлизир чум хIярп лера?**

Ил алфавитличила бурехIе.

Учительли дурхIни «Разиси алфавитличил» тянишбиру («Разиси алфавит» - приложение)

**VIII. Хъули хIянчи**

§ 33, 5 ца журала члентачилти предложениеби делкIес.

Разиси алфавит

А - хIулрумачиб башар (автобус). 

Б – урхьназиб куртIбикIар ( бялихъ).

В – гъумла авлахъкадли шин даргес

 умцIербашар(валри)

Г – къел дулъули башар ( гурда).

Гъ – дяхIикад хусбикIар ( гъяй).

Гь – тагьли гIяяр башар ( гьинта).

ГI - шинни бужухIели, зубразибяхI xIербикIар

 (гIяргIя).

Д - хIерели гьанкI ахъили, дугели шадиб башар

 ( дугелибуг)

Е, Ё – урус мезла дугьбачи хIерли дуар

Ж – буртличи гьулбикIар (жита).

З – дугели лямцIбикIар ( зубари).

И – рахъ уктемли рашар (исбагьи).

Й – азаддеш бикалли, тяп шинна кIантIван белгъан

 (йод).

К - кIантIи кьацIли буцIар ( кари) 

КI - бекIличиб бирар рурсила (кIана)

Къ – къадала гербикIар ( къаркъа)

Кь – шурмачиб гIяйбикIар (кьяца)

Л - хIурхъачиб хIербирар ( лачин)

М – урчиличив вирар ( мурда)

Н – лебталалра ца рирар ( неш)

О – къянкъубала чедир дирар ( очки )

П – арцантала дирар ( пяхIли )

ПI - урбешла, къамала ва кьумала бетарар

 ( пIялцIикI)

Р – дугал цулбар бирар ( рас)

С - гьанкIли хIелукъули , абзурли яни бусар ( синка)

Т – сунес диркахъуцад , разили дянгбикIар (тап)

ТI - дахъ мурити дирар, чархлисра дарман дирар

 (тIутIи)

У – гъумличи хъямбашар ( урхьу)

Ф – набт кертIалли, ухар ( фонарь)

Х – диъла г IяхIти дирар ( хинки)

Хъ – душилаб хIербирар ( хъисхъа)

Хь - пушягIунар бирар ( хьамхьа )

ХI - гьар адамла дирар ( хIулби)

Ц – бара акIубсила кIинчIубачил хIедирар ( цулби)

ЦI - кьар-ургаб цIярбикIар (цIерцI)

Ч - хIулаван ласбикIар, гьуни ахъес хIебирар (чар)

ЧI - даим хъусли башар (чIичIа)

Ш – ранг агарси бирар, жявли бялчуси бирар ( шиша)

Щ – нясдеш хIейгахъуси, зумати цулбар бирар

 ( щетка)

Ъ, Ь - кIирка хIурпри акIахъес даим икьаладирар.

Ы - хIярпли цаибси мер буцес гьеч бирхIебирар

Э – дехчебли дуцIбикIар (эмхIе)

Ю – буслусличиб бирар ( юргъан)

Я - гIяхIгъубзнала бирар ( яхI)